
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 14465 (1) 


Τρόπος αγοράς καταλλήλων εδαφικών χώρων από τον Λ.Π.Φ.Λ, για 
την ίδρυση και λειτουργία θερινών κατασκηνώσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Π.Δ. 368/89 «Οργανισμός Υπουργείου Εργα¬ 
σίας». 

3. Τις διατάξεις του άρθρου 5 του Ν. 74/1975. 

4. Τις διατάξεις του άρθρου 38 του Ν. 3239/55. 

5. Τις διατάξεις της αριθ. 17645/28.9.1989 απόφασηςτου Υπουρ¬ 


γού Εργασίας «Συμπλήρωση της αριθ. 14949/30.5.89 απόφασής 
μας». 

6. Τις διατάξεις του Ν. 1876/1990 «Ελεύθερες συλλογικές δια¬ 
πραγματεύσεις και άλες διατάξεις» που κύρωσε την αριθ. 17645/ 
28.9.89 απόφαση Υπουργού Εργασίας, αποφασίζουμε: 

1. Ορίζουμε τον τρόπο αγοράς καταλλήλων εδαφικών χώρων από 
τον Λογαριασμό Προστασίας Φορτ/τών και Λιμενεργατών (Λ.Π.Φ.Λ.) 
για την ίδρυση και λειτουργία θερινών κατασκηνώσεων για τα τέκνα 
των φορτοεκφορτωτών που έχει ως εξής: 

"Αρθρο 1 

Επιλογή περιοχής. 

1. Η Διοικούσα Επιτροπή (Δ.Ε.) του Λογαριασμού Προστασίας Φορ¬ 
τοεκφορτωτών και Λιμενεργατών (Λ.Π.Φ.Λ.), προκειμένου ο Λογαρια¬ 
σμός να αποκτήσει εδαφικούς χώρους κατάλληλους για ίδρυση και λει¬ 
τουργία θερινών κατασκηνώσεων για τα παιδιά των φορτ/τών, επιλέγει 
την περιφέρεια που είναι κατάλληλη από άποψη κλιματόλογικών συνθη¬ 
κών και βασικών στοιχείων για την διαμονή παιδιών κατά την εποχή 
του καλοκαιριού από υγιεινές συνθήκες για ανάπαυση και αναψυχή, 
όπως προβλέπεται περαιτέρω από τις διατάξεις της αριθ. 1277/ 
16.3.1989 απόφασης του ΥΠΕΧΩΔΕ, όπως κάθε φορά θα ισχύει. 

2. Η ανωτέρω επιλογή της Δ.Ε. του Λ.Π.Φ.Λ. υπόκειται στην τελική 
έγκριση του Υπουργού Εργασίας. 

Άρθρο 2 

Επιτροπή διενεργείας διαγωνισμού. 

1. Για την αγορά του καταλλήλου χώρου, από τον Λ.Π.Φ.Λ. διενερ- 
γείται στο Υπουργείο Εργασίας δημόσιος μειοδοτικός διαγωνισμός από 
Επιτροπή που συγκροτείται με απόφαση του Υπουργού Εργασίας. 

2. Η ανωτέρω Επιτροπή αποτελείται: 

α) Από δύο μηχανικούς της Τεχνικής Υπηρεσίας του Υπουργείου Ερ¬ 
γασίας ή άλλης Διεύθυνσης από τους οποίους ο ένας αρχιτέκτων, με 
τους αναπληρωτές τους. 

β) Από ένα εκπρόσωπο των εργατών φορτ/τών, υποδεικνυόμενο με 
τον αναπληρωτή του από την Ομοσπονδία Φορτ/τών Ελλάδας 
(Ο.Φ.Ε.). 

γ) Από ένα ανώτερο διοικητικό υπάλληλο του Υπουργείου Εργασίας 
με τον αναπληρωτή του ως Πρόεδρο. 

δ) Από ένα οικονομικό υπάλληλο, υποδεικνυόμενο με τον αναπλη¬ 
ρωτή του από το Υπουργείο Οικονομικών. 

Γραμματέας της Επιτροπής ορίζεται υπάλληλος του Υπουργείου Ερ¬ 
γασίας. 

Άρθρο 3 

Διακήρυξη διαγωνισμού. 

1. Τον διαγωνισμό διακηρύσσει για τον Λ.Π.Φ.Λ. το Υπουργείο Ερ¬ 
γασίας. 

Η διακήρυξη συντάσσεται από την Τεχνική Υπηρεσία του Υπουρ¬ 
γείου Εργασίας, η οποία υπόκειται στην έγκριση του Υπουργού Εργα¬ 
σίας μετά από γνώμη της Δ.Ε. του Λ.Π.Φ.Λ. 

2. Η διακήρυξη του διαγωνισμού περιέχει: 

α) Την περιοχή που πρέπει να βρίσκεται το ακίνητο. 

β) Την έκταση και το σχήμα αυτού. 

γ) Τον τρόπο πληρωμής του αντιτίμου αυτού μετά την κατακύρωση 
και σύνταξη του Συμβολαίου μεταβίβασης. 

δ) Την ημέρα και ώρα λήξης της προθεσμίας υποβολής των ενσφρά¬ 
γιστων προσφορών. 

ε) Τον τόπο, ημέρα και ώρα έναρξης διενέργειας του διαγωνισμού, 
οπότε καί αποσφραγίζονται οι προσφορές. 

3. Η περίληψη της διακήρυξης δημοπρασίας δημοσιεύεται 30 τουλά¬ 
χιστον ημέρες προ της ημέρας προθεσμίας υποβολής των ενσφράγιστων 
προσφορών του διαγωνισμού, σε δύο ημερήσιες εφημερίδες Αθηνών κα¬ 
θώς και σε μία τοπική Εφημερίδα όπου βρίσκεται το προς αγορά ακί¬ 
νητο. 

4. Κάθε δαπάνη για την δημοσίευση της διακήρυξης καθώς και την 
αποζημίωση των μελών της Επιτροπής και Γραμματέα του διαγωνι¬ 
σμού, βαρύνει τον Λ.Π.Φ.Λ. 

Άρθρο 4 

Υποβολή προσφορών 

1. Οι επιθυμούντες να λάβουν μέρος στον διαγωνισμό υποβάλουν 
στην πιο πάνω Επιτροπή ενσφράγιστη προσφορά, στην οποία όμως λε¬ 
πτομερέστερα θα ορίζεται στη διακήρυξη πρέπει: 

α) Να περιγράφεται το προσφερόμενο ακίνητο. 

β) Να καθορίζεται το ζητούμενο τίμημα. 

γ) Να δηλώνεται από τον προσφέροντα ότι αποδέχεται τους όρους του 
διαγωνισμού που αναφέρονται στη διακήρυξη. 

δ) Να επισυνάπτεται στην προσφορά σχεδιάγραμμα του ακινήτου 
μετά των αναγκαίων υψομετρικών διαγραμμάτων. 

2. Οι προσφορές υποβάλλονταισ την επιτροπή είτε αυτοπροσώπως 
είτε με αντιπροσώπους νομίμως εξουσιοδοτημένους. 

3. Οι ανωτέρω προσφορές συνοδεύονται με γραμμάτιο παρακαταθή¬ 
κης του Ταμείου Παρακαταθηκών και Δανείων ή εγγυητικής επιστολής 
ανεγνωρισμένης Τράπεζας για ποσόν ίσον με το 2 % του αιτουμένου τι¬ 
μήματος του ακινήτου ως εγγύησης, ότι οι διαγωνιζόμενοι που θα συμ- 
μετάσχουν στον διαγωνισμό θα προσαγάγουν εμπροθέσμως τους τί¬ 
τλους της ιδιοκτησίας των, θα προσέλθουν εντός της τασσόμενης προθε¬ 
σμίας στην σύνταξη του συμβολαίου αγοραπωλησίας και θα παραδώ¬ 
σουν το ακίνητο ελεύθερο παντός βάρους, στην κυριότητα και κατοχή 
του Λ.Π.Φ.Κ. 

Η ανωτέρω εγγύηση επιστρέφεται, για μεν εκείνους που κατακυρώ¬ 
θηκε ο διαγωνισμός μετά την παραλαβή του ακινήτου, για δε τους υπο¬ 
λοίπους, που συμμετείχαν στον διαγωνισμό εντός δέκα ημερών από της 
κατακυρώσεως του αποτελέσματος του διαγωνισμού. 

Άρθρο 5 

Τρόπος διεξαγωγής διαγωνισμού, ενστάσεις - κατακύρωση 

1. Κατά την οριζόμενη στην διακήρυξη ημέρα και ώρα συνεδρίασης 
της Επιτροπής διαγωνισμού συνέρχεται αυτή δημόσια στον προσδιορι¬ 
ζόμενο από τη διακήρυξη τόπο, προβαίνει στην αποσφράγιση, εξέταση 
και αξιολόγηση των προσφορών που υποβλήθηκαν, αναγράφει όλες τις 
υποβληθείσες προσφορές στο πρακτικό του διαγωνισμού και με αιτιολο¬ 
γημένη απόφασή της απορρίπτει αυτές που έχουν τυπικές ακυρότητες. 

Η Επιτροπή δύναται να καλέσει τους ενδιαφερομένους να υποβάλ¬ 
λουν δεδικαιολογημένως ελλείποντα πιστοποιητικά των υποβληθεισών 
προσφορών τους μέσα σε ορισμένη προθεσμία, μετά την πάροδο της 
οποίας οι προσφορές απορρίπτονται, επιστρεφομένης της εγγύησης. 
Αυτό σημειώνεται στα πρακτικά, τα οποία και υποβάλλονται στην Δ.Ε. 
του Λ.Π.Φ.Λ. 

2. Η Επιτροπή διαγωνισμού προβαίνει σε επιτόπιο επίσκεψη στα 
προσφερθέντα ακίνητα και υποβάλλει στην Δ.Ε. του Λ.Π.Φ.Λ. αιτιολο¬ 
γημένη έκθεση για την καταλληλότητα των προσφερθέντων ακινήτων 
από άποψη θέσεως και εκτάσεως του γηπέδου, της προσφερθείσης αξίας 
αυτών, καθώς και ποιά εξ αυτών κρίνονται κατάλληλα για τον σκοπό 
που προορίζονται. Η επιτόπια επίσκεψη, γίνεται με παρουσία του προ- 
σφέροντος το ακίνητο ο οποίος και υποδεικνύει τα όρια αυτού. Η μη εμ¬ 
φάνιση του προσφέροντος για επίδειξη της ιδιοκτησίας του, αν και κανο¬ 
νικά και με απόδειξη εκλήθηκε, σημαίνει σιωπηρά παραίτησή του από 
την συμμετοχή του στο διαγωνισμό, επιστρεφομένης της εγγυήσεώς 
του. 

Αντίγραφο της έκθεσης αυτής υποβάλλεται στη Δ.Ε. του Λ.Π.Φ.Λ. 
και κοινοποιείται με απόδειξη σε όλους τους συμμετέχοντες στον διαγω¬ 


νισμό. 

3. Την γνωμοδότηση για την αξία καθενός προσφερομένου ακινήτου 
το οποίο κρίθηκε κατ’ αρχήν κατάλληλο, υποβάλλει στην Επιτροπή είτε 
εκτιμητής οριζόμενος από την Κτηματική Εταιρεία του Δημοσίου 
(ΚΕΔ) είτε ο τοπικός αρμόδιος οικονομικός έφορος βάσει των συγκριτι¬ 
κών στοιχείων που έχει στην διάθεσή του. 

Η σχετική δαπάνη βαρύνει τον Λ.Π.Φ.Λ. 

4. Κατά της έκθεσης της προηγουμένης παραγράφου 2 αυτού του 
άρθρου δύναται να ασκηθεί, εντός 15 ημερών, ένσταση ενώπιον της 
Δ.Ε. του Λ.Π.Φ.Λ., η οποία και αποφαίνεται μετά από γνώμη του τε¬ 
χνικού Συμβουλίου του Υπουργείου Εργασίας, στο οποίο εισηγείται η 
Τεχνική Υπηρεσία του Υπουργείου Εργασίας. 

5. Μετά την εκδίκαση των τυχόν υποβληθεισών ενστάσεων, οι ιδιο¬ 
κτήτες των οποίων τα ακίνητα κρίθηκαν κατάλληλα, καλούνται όπως 
προσέλθουν κατά την ημέρα και ώρα που θα τους γνωστοποιηθεί για να 
μειοδοτήσουν ενώπιον της Επιτροπής διαγωνισμού και προφορικώς επί 
της αρχικής των προσφοράς, εν όψει και της αξίας του ακινήτου, που 
ορίζεται κατά τη διαδικασία της παρ. 3 του άρθρου αυτού. Οι μη εμφα¬ 
νιζόμενοι, θεωρούνται ότι εμμένουν σε όλους τους όρους της αρχικής 
τους προσφοράς. 

6. Μετά την προφορική μειοδοσία, κατά την προηγούμενη παρά¬ 
γραφο, η Επιτροπή διαγωνισμού, κρίνει τελικά, ποιό εκ των προσφερθέ¬ 
ντων προς αγορά κινήτων κρίνεται καταλληλότερο και συμφερώτερο. Η 
κρίση αυτή περιορίζεται στην υπόδειξη ενός και μόνον ακινήτου. Τα 
πρακτικά του διαγωνισμού υποβάλλονται στην Δ.Ε. του Λ.Π.Φ.Λ., 
μετά γνώμη της οποίας αποφασίζει ο Υπουργός Εργασίας για την 
έγκριση και κατακύρωση του αποτελέσματος του διαγωνισμού ή την 
ματαίωση και τυχόν επανάληψη αυτού 

Άρθρο 6 

Υπογραφή συμβολαίου και έλεγχος τίτλων κυριότητας του ακινήτου 

1. Η απόφαση του Υπουργού Εργασίας για την έγκριση και κατακύ¬ 
ρωση του αποτελέσματος του διαγωνισμού γνωστοποιείται εγγράφως 
και με απόδειξη στον ιδιοκτήτη που επιλέχτηκε το ακίνητο και καλείται 
να υπογράψει το συμβόλαιο αγοραπωλησίας και στη συνέχεια προκειμέ- 
νου να καταβληθεί το συμφωνηθέν τίμημα, να προσαγάγει εντός προθε¬ 
σμίας 25 ημερών τους πλήρεις τίτλους ιδιοκτησίας αυτού μετά των οι¬ 
κείων πιστοποιητικών κυριότητας και ελευθέρου παντός βάρους. Ο 
έλεγχος των τίτλων κυριότητας καθώς και των άλλων αναγκαίων πι¬ 
στοποιητικών ή άλλων στοιχείων κυριότητας ασκείται από τη Νομική 
Διεύθυνση του Υπουργείου Εργασίας. 

2. Το συμβόλαιο αγοραπωλησίας υπογράφεται από τον Πρόεδρο της 
Δ.Ε. του Λ.Π.Φ.Λ. ή από άλλο εξουσιοδοτημένο από την Επιτροπή μέ¬ 
λος της, και η κυριότης του ακινήτου αποκτάται από το Λογαριασμό, 
που καταβάλλει και το τίμημα και τα λοιπά έξοδα. 

Εάν παρέλθει αδικαιολόγητα άπρακτος η κατά την προηγούμενη πα¬ 
ράγραφο ταχθείσα προθεσμία προσαγωγής των τίτλων κυριότητας ο 
διενεργηθείς διαγωνισμός δύναται να ακυρωθεί με απόφαση του Υπουρ¬ 
γού Εργασίας κατόπιν γνώμης της Δ.Ε. του Λ.Π.Φ.Λ., οπότε κηρύσσε¬ 
ται έκπτωτος ο προσφέρων το γήπεδο ιδιοκτήτης, η δε εγγύηση καταπί¬ 
πτει υπέρ του Λ.Π.Φ.Λ. Μπορεί όμως πάντοτε προ της παρόδου της 
προθεσμίας αυτής με αίτηση του ιδιοκτήτη στην Δ.Ε. του Λ.Π.Φ.Λ. ν’ 
αποφασίσει αυτή την παράταση της προθεσμίας αυτής και χωρίς να συ¬ 
ντρέχει αδικαιολόγητη καθυστέρηση. 

3. Εάν εντός διμήνου από της προσκομίσεως από τον πωλητή και του 
τελευταίου ζητηθέντος τίτλου κυριότητας, η Υπηρεσία, δεν καλέσει τον 
πωλητή για υπογραφή του πωλητητίου συμβολαίου, αυτός απαλλάσσε¬ 
ται, από κάθε υποχρέωσή του και λαμβάνει την κατατεθείσα εγγύηση, 
εφόσον ζητήσει τούτο εγγράφως 

Άρθρο 7 

"Εξοδα μεταβίβασης 

Τα συμβολαιογραφικά έξοδα και τέλη μεταβιβάσεων βαρύνουν τον 
πωλούντα ιδιοκτήτη 

Άρθρο 8 

Παραλαβή ακινήτου 

Η παραλαβή του ακινήτου που περιγράφεται στο συμβόλαιο αγοράς, 
μετά την μεταγραφή του Συμβολαίου, ενεργείται από Τριμελή Επι¬ 
τροπή εκ τεχνικών δημοσίων υπαλλήλων, οριζόμενη από τον Υπουργό 
Εργασίας, το πρακτικό της οποίας υποβάλλεται στο Λ.Π.Φ.Λ. και απο¬ 
τελεί δικαιολογητικό για την καταβολή του τιμήματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Ιουνίου 1990 

Ο ΥΠΟΥΡΓΟΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ 

-*- 

Αριθ. Α6Β/6199 (2) 

Τροποποίησης της αριθ. Α6Β/6543/88 υπουργικής απόφασης. 

Η ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 4 και 7 του Ν. 1729/87 «Καταπολέ¬ 
μηση της διάδοσης των ναρκωτικών, προστασία των νέων και άλλες 
διατάξεις». 

2. Την Α6Β/6543/15.7.1988 απόφαση του Υπουργείου Υγείας, 
Πρόνοιας και Κοιν. Ασφαλίσεων «Καθορισμός όρων και προϋποθέσεων 
της διάθεσης των ουσιών του ααρθρου 4 του Ν. 1729/89 και ορισμός, 
φαρμακευτικών ιδιοσκευασμάτων ή σκευασμάτων που υπάγονται στον 
ίδιο νόμο. Τύπος και σχήμα της συνταγής ναρκωτικών του άρθρου 7 
του ίδιου νόμου», όπως τροποποιήθηκε με την Α6Β/5777/ 

11.6.1990. 

3. Την Α6Β/3297/27.3.1990 απόφαση «μεταφορά ουσίας από τον 
Β' στον Γ' πίνακα του Ν. 1729/87» (ΦΕΚ 239/6.4.1990 τ. Β'). 

4. Τη γνωμοδότηση της Επιτροπής Ναρκωτικών αριθ. 3/ 

15.3.1990, αποφασίζουμε: 

Τροποποιούμε την απόφαση αριθ. Α6Β/6543/88 και μεταφέρουμε 
τα ιδιοσκευάσματα που περιέχουν την ουσία ΚΩΔΕΙΝΗ από τον Πίνακα 
Β' στον Γ'. 

Ιδιοσκευάσματα ή σκευάσματα που περιέχουν την ουσία Κωδεΐνη σε 
ποσότητα όχι μεγαλύτερη από 400 χιλιοστόγραμμα ανά συσκευασία 
και όταν η ουσία αυτή είναι αναμειγμένη με άλλες δραστικές ουσίες που 
δεν αναφέρονται στον Νόμο 1729/87 και από τις οποίες δεν είναι δυνα¬ 
τός ο διαχωρισμός της, με απλά μέσα σε καθαρή κατάσταση, χορηγού¬ 
νται με ΣΥΝΤΑΓΗ του Ν. 1729/87 (Κατηγορία ΓΣ) και σε ποσότητα 
που να καλύπτει τις κατά περίπτωση θεραπευτικές ανάγκες, με ευθύνη 
του ιατρού. 

Η συνταγή φυλάσσεται για τρία χρόνια. - 

Η απόφαση αυτή να .δημοσιευθεί στην Εφημερίδα της Κυβερνήσεως. 

Αθήνα, 21 Ιουνίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. ΙΒ/5608 (3) 

Καθορισμός κατ’ αποκοπή παγίων χορηγημάτων στους προϊσταμένους 
περιφερειακών υπηρεσιών Δ/θμιας Εκπαίδευσης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 12 και 36 του Α.Ν. 2180/1940 

2. Του άρθρου μόνου του Ν. 762/1943. 

3. Του άρθρου 4 της αριθ. 194 902/69 ΦΕΚ 777 τ. Β' απόφασης 
του Υπουργού των Οικονομικών. 

4. Των άρθρων 2, 3,4, 5, 6, 7, 8, 9 και 10 του Ν. 1304/82 για την 
επιστημονική - παιδαγωγική καθοδήγηση και διοίκηση στη Γενική και 
Μέση ΤΕΕ και άλλες διατάξεις». 

5. Του άρθρου 56 του Ν. 1566/85 «Δομή και λειτουργία της Π/ 
θμιας και Δ/θμιας Εκπ/σης». 

6. Την ΕΠ 2340/29.12.1982 απόφαση του ΥΠΕΠΘ για την ανά¬ 
θεση καθηκόντων στο Συντονιστή μειονοτικών σχολείων. 

7. Την Δ4/655/7.8.1986 Υπουργική απόφαση ΦΕΚ 569/ 
9.9.1986 τ. Β' για τον καθορισμό της έδρας των Γραφείων Δ/θμιας 
Εκπ/σης, αποφασίζουμε: 

Καθορίζουμε τα κατ’.αποκοπή πάγια χορηγήματα γραφικής ύλης, 
καθαριότητας και καυσίμων θέρμανσης των ΚΑΕ 1114, 1355 και 
1613 αντίστοιχα του ειδικού φορέα 19-610 του προϋπολογισμού 
1990 του ΥΠΕΠΘ για τη λειτουργία των γραφείων. 


α) Των Δ/νσεων Δ/θμιας Εκπ/σης. 
β) Των Γραφείων Δ/θμιας Εκπ/σης; 
γ) Των Γραφείων Φυσικής Αγωγής, 
δ) Του συντονιστή μειονοτικών σχολείων 
ε) Των σχολικών συμβούλων. 

για το χρονικό διάστημα από 1.5.1990 έως 31.12.1990 ως ακο¬ 
λούθως: 

Α. Σε κάθε προϊστάμενο Δ/νσης και Γραφείου Δ/θμιας Εκπαίδευσης 
και στο Συντονιστή μειονοτικών σχολείων. 

α) Κατ’ αποκοπή χορήγημα γραφικής ύλης 6.107 δρχ. για κάθε 
μήνα. 

β) Κατ’ αποκοπή χορήγημα καθαριότητας 8.175 δρχ. για κάθε 
μήνα. 

γ) Κατ’ αποκοπή χορήγημα καυσίμων θέρμανσης 14.050 δρχ. για 
κάθε ένα από τους μήνες Νοέμβριο και Δεκέμβριο 1990. 

Β. Σε κάθε προϊστάμενο Γραφείου Φυσικής Αγωγής, 
α) Κατ’ αποκοπή χορήγημα γραφικής ύλης 4.700 δρχ. για κάθε 
μήνα. 

β) Κατ’ αποκοπή χορήγημα καθαριότητας 6.250 δρχ. για κάθε 
μήνα. 

γ) Κατ’ αποκοπή χορήγημα καυσίμων θέρμανσης 10.000 για κάθε 
ένα από τους μήνες Νοέμβριο και Δεκέμβριο 1990. 

Γ. Εφόσον στα γραφεία των αναφερομένων προϊσταμένων στεγάζο¬ 
νται και Σχολ. Σύμβουλοι, τα αναφερόμενα πάγια χορηγήματα των 
προϊσταμένων αυτών προσαυξάνονται μηνιαία για κάθε ένα συστεγαζό¬ 
μενο Σχολ. Σύμβουλο κατά δρχ. 1.000 για γραφική ύλη, κατά δρχ. 
1.000 για καθαριότητα και 1.500 για καύσιμα θέρμανσης. 

Δ. Στους προϊσταμένους των Δ/νσεων και Γραφείων Δ/θμιας Εκπ/ 
σης, των Γ ραφείων Φυσικής Αγωγής και στο Συντονιστή μειονοτικών 
σχολείων των Νομών Αρκαδίας, Γρεβενών, Δράμας, Έβρου, Ευρυτα¬ 
νίας, Ημαθίας, Θεσπρωτίας, Ιωαννίνων, Καβάλας, Καρδίτσας, Καστο¬ 
ριάς, Κιλκίς, Κοζάνης, Λάρισας, Ξάνθης, Πέλλας, Ροδόπης, Σερρών, 
Τρικάλων, Φλώρινας και Χαλκιδικής, το καθοριζόμενο στις παραπάνω 
κατά περίπτωση παραγ. Α' και Β' ποσό του παγίου χορηγήματος για 
καύσιμα θέρμανσης προσαυξάνεται κατά δρχ. 5.500 για κάθε ένα προϊ¬ 
στάμενο και για κάθε ένα από τους μήνες Νοέμβριο και Δεκέμβριο 
1990. . 

Ε. Σε κάθε περίπτωση συστέγασης των γραφείων των αναφερομένων 
έκπ/κών αρχών με άλλες δημόσιες υπηρεσίες και εφόσον οι δαπάνες 
γραφικής ύλης, καθαριότητας και καυσίμων θέρμανσης καταβάλλονται 
από τις υπηρεσίες αυτές, οι αναφερόμενοι προϊστάμενοι Δ/θμιας Εκπ/ 
σης δεν δικαιούνται τα πάγια κατ’ αποκοπή χορηγήματα. 

ΣΤ. Εάν οι δικαιούχοι των καθοριζομένων παγίων χορηγημάτων 
λείπουν ή απουσιάζουν, τα χορηγήματα αυτά καταβάλλονται στους νό¬ 
μιμους αναπληρωτές αυτών. 

Βεβαιώνεται η ύπαρξη προβλέψεως στον προϋπολογισμό εξόδων οικ. 
έτους 1990στονειδ. φορέα 19-610 Κ.Α.Ε. 1114,1355,1613δρχ. 
αντίστοιχα 9973120, 12628000, 5848000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 
-+- 

Αριθ. ΙΒ/5609 (4) 

Καθορισμός κατ’ αποκοπή χορηγημάτων στους προϊσταμένους πε¬ 
ριφερειακών Εκπαιδευτικών Αρχών Πρωτοβάθμιας Εκπαίδευ¬ 
σης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 12 και 36 του Α.Ν. 2180/1940 

2. Του άρθρου μόνου του Ν. 762/1943. 

3. Του άρθρου 4 της αριθ. 194 902/69 ΦΕΚ 777 τ. Β'/69). 

4. Των άρθρων 2,3,4 και 5, του Ν. 1304/82 για την επιστημονική 
- παιδαγωγική καθοδήγηση και τη διοίκηση στη Γενική και Μέση Τε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χνική Επαγγελματική Εκπαίδευση και άλλες διατάξεις». 

5. Τις διατάξεις του άρθρου 56 του Ν. 1566/85. 

6. Τον κατατεθέντα Γενικό Προϋπολογισμό οικ. έτους 1990 στη 
Βουλή των Ελλήνων της 31.5.1990, αποφασίζουμε: 

Καθορίζουμε τα κατ’ αποκοπή πάγια χορηγήματα γραφικής ύλης, 
καθαριότητας και καυσίμων θέρμανσης των ΚΑΕ 1114, 1355 και 
1613 αντίστοιχα του ειδικού φορέα 19-710 Πρωτοβάθμια Εκπαί¬ 
δευση του προϋπολογισμού χρήσης 1990 του ΥΠΕΠΘ και για το χρο¬ 
νικό διάστημα από 1/5 μέχρι 31.12.1990 για τη λειτουργία των γρα¬ 
φείων: 

α) Των Δ/νσεων Πρωτοβάθμιας Εκπ/σης. 

β) Των Γραφείων Πρωτοβάθμιας Εκπ/σης, ως ακολούθως: 

Α. Σε κάθε προϊστάμενο Δ/νσης και Γραφείου Πρωτοβάθμιας Εκ¬ 
παίδευσης. 

α) Κατ’ αποκοπή χορήγημα γραφικής ύλης δρχ. 5.800 για κάθε 
μήνα. 

β) Κατ’ αποκοπή χορήγημα καθαριότητας 6.950 για κάθε μήνα. 

γ) Κατ’ αποκοπή χορήγημα για προμήθεια καυσίμων θέρμανσης 
δρχ. 11.800 για κάθε ένα από τους μήνες Νοέμβριο και Δεκέμβριο 
1990. 

Β. Εφόσον στα γραφεία των αναφερομένων προϊσταμένων στεγάζο¬ 
νται και Σχολικοί Σύμβουλοι, τα αναφερόμενα κατ’ αποκοπή πάγια χο¬ 
ρηγήματα των προϊσταμένων αυτών προσαυξάνονται μηνιαία για κάθε 
ένα συστεγαζόμενο Σχολικό Σύμβουλο κατά 680 δρχ. για γραφική ύλη, 
κατά 750 δρχ. για καθαριότητα και κατά 1.100 δρχ. για καύσιμα θέρ¬ 
μανσης. 

Γ. Στους προϊσταμένους των Δ/νσεων και Γραφείων Πρωτοβάθμιας 
Εκπαίδευσης των Νομών Αρκαδίας, Γρεβενών, Δράμας, Έβρου, Ευρυ¬ 
τανίας, Ημαθίας, Θεσπρωτίας, Ιωαννίνων, Καβάλας, Καρδίτσας, Κα¬ 
στοριάς, Κιλκίς, Κοζάνης, Λάρισας, Ξάνθης, Πέλλας, Ροδόπης, Σερ¬ 
ρών, Τρικάλων, Φλώρινας και Χαλκιδικής το καθοριζόμενο στην ανα- 
φερόμενη παράγραφο Α' ποσό του πάγιου κατ’ αποκοπή χορηγήματος 
για καύσιμα θέρμανσης, προσαυξάνεται κατά δρχ. 4.600 για κάθε ένα 
από τους μήνες Νοέμβριο και Δεκέμβριο 1990. 

Σε κάθε περίπτωση συστέγασης των γραφείων των ανωρέρω εκπαι¬ 
δευτικών αρχών με άλλες δημόσιες υπηρεσίες και εφόσον οι δαπάνες 
γραφικής ύλης, καθαριότητας και θέρμανσης καταβάλλονται από τις 
υπηρεσίες αυτές, οι ανωτέρω Δ/ντές και Προϊστάμενοι Γραφείων Πρω¬ 
τοβάθμιας Εκπαίδευσης δεν δικαιούνται τα κατ’ αποκοπή^χορηγή- 
ματα. 

ΣΤ. Εάν οι δικαιούχοι των κατ’ αποκοπή παγίων χορηγημάτων λεί¬ 
πουν ή απουσιάζουν, τα χορηγήματα αυτά καταβάλλονται στους νόμι¬ 
μους (αναπληρωτές. 

Βεβαιώνεται η ύπαρξη προβλέψεως στον προϋπολογισμό εξόδων οικ. 
έτους 1990 στον ειδ. φορέα 19 - 710 Κ.Α.Ε. 1114,1355,1613 δρχ. 
(αντίστοιχα 10507520, 12420000, 5784000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 


♦ 


Αριθ. β2-5303 


(5) 


Παροχή άδειας κατοχής Β' θέσης στον Κων/νο Παναγόπουλο. 


Ο ΥΠΟΥΡΓΟΣ ΕΘΙΜΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 


Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ.Α’). 

3. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

5. Το αριθ. 25378/27.11.89 του Εθνικού Μετσόβιου Πολυτε¬ 
χνείου. 

6. Την αριθ. Η 1671/90 (ΦΕΚ 148/9.3.90 τ.Β') απόφαση εκχώ¬ 


ρησης αρμοδιοτήτων, αποφασίζουμε: 

Παρέχουμε την άδεια στον Κων/νο Παναγόπουλο Αναπληρωτή Κα- 
θηγητή του τμήματος Μηχανικών Μεταλλείων Μεταλλουργών του 
Εθνικού Μετσόβιου Πολυτεχνείου να απασχολείται στην Ελληνική 
Εταιρεία Βιομηχανικών και Μεταλλευτικών Επενδύσεων Α.Ε. 
(ΕΛΕΒΜΕ) έως 31.8.90. 

Η άδεια αρχίζει από την ημέρα ανάληψης των καθηκόντων της δεύ¬ 
τερης θέσης ή της έναρξης της δεύτερης απασχόλησης, εφόσον είχε 
προηγηθεί η υποβολή αίτησης χορήγησης της σχετικής άδειας, άλλως 
από την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμία περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή αν δημοσιευτεί στην Εφημερίδα της Κυβερνήσεως 
(άρθρο 1 παρ. 1γ του Ν. 301/76 ΦΕΚ 91 τ.Α’). 

Αθήνα, 25 Ιουνίου 1990 

Με εντολή Υπουργού 
Ο Ειδικός Γραμματέας 
Γ. ΚΑΡΑΜΠΑΤΖΟΣ 

- ♦ - 

Αριθ. 2231.1/5/90 (6) 

Τροποποίηση σύνθεσης Πρωτοβαθμίου Πειθαρχικού Συμβουλίου 
Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ του Π.Δ. 259/88 «Περί Οργανισμού ΥΕΝ» 
(ΦΕΚ 117/3.6.88). 

2. Το Π.Δ. 861/79 «Περί Πειθαρχικών Συμβουλίων Ε.Ν. και της 
ενώπιον αυτών διαδικασίας» (ΦΕΚ 246 Α/1.11.79). 

3. Το Π.Δ. 580/10.12.84 «Περί τροποποιήσεως του εδαφίου III 
της παρ. α του άρθρου 1 του Ν.Δ. 861/79 (ΦΕΚ 206 Α/1984). 

4. Το Π.Δ. 579/89 «Περί τροποποιήσεως του Π.Δ. 861/79 (ΦΕΚ 
246 Α/2012.89). 

5. Την 2231.1/19/89/28.12.89 Απόφασή μας. 

6. Το 181604/6-90 σήμα ΓΕΝ. 

7. Την υπ’ αριθ. Υ 1086/17.5.90 απόφαση του Πρωθυπουργού 
περί καθορισμού αρμοδιοτήτων, αποφασίζουμε: 

Τροποποιούμε τη σύνθεση του Πρωτοβαθμίου Πειθαρχικού Συμβου¬ 
λίου Ε.Ν. που καθορίστηκε με την παραπάνω απόφαση για το έτος 
1990 (σχετ. 5) και για την Β’ ΣΥΝΘΕΣΗ σύμφωνα με το (6) σχετικό 
ως κατωτέρω: 

Β’ ΣΥΝΘΕΣΗ 

Αναπληρωματικοί μέλος Πλωτάρχης Π.Ν. ΑΛΜΠΕΡΤΟΣ I. αντί 
του Πλωτάρχη Π.Ν. ΝΤΟΥΝΙΑΔΑΚΗI. ο οποίος κωλύεται λόγω υπη¬ 
ρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 21 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
- ψ - 

Αριθ. 8048 (7) 

Έγκριση του Ο.Ε.Υ. του Βρεφονηπιακού Σταθμού Δήμου Βέροιας. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981, όπως αντικατα- 
στάθηκε με το άρθρο 26 του Ν. 1832/1989. 

2. Τις όμοιες του άρθρου 187 παρ. 4 σε συνδυασμό με το άρθρο 182 
παρ. 3 του Δ.Κ.Κ. Π.Δ. 323/1989, καθώς και του άρθρου 164 του 
ίδιου Π.Δ. 

3. Την αριθ. 1/1990 σύμφωνη γνώμη του Υπηρεσιακού Συμβουλίου 
Δημοτικών και Κοινοτικών Υπαλλήλων Ν. Ημαθίας. 

4. Την αριθ. 12/1989 απόφαση του Διοικητικού Συμβουλίου του 
Βρεφονηπιακού Σταθμού Δήμου Βέροιας. 

5. Την αριθ. 295/1989 σύμφωνη γνώμη του Δημοτικού Συμβου¬ 
λίου Βέροιας, αποφασίζουμε: 

Εγκρίνουμε την αριθ. 12/1989 απόφαση του Διοικητικού Συμβου¬ 
λίου του Βρεφονηπιακού Σταθμού Δήμου Βέροιας, με την οποία ψηφί- 
σθηκε ο Οργανισμός Εσωτερικής Υπηρεσίας (Ο.Ε.Υ.) αυτού, καθώς και 
την αριθ. 295/1989 γνωμοδοτική απόφαση του Δημοτικού Συμβου¬ 
λίου Βέροιας, ως εξής: 

Άρθρο I. 

Η όλη υπηρεσία του Δημοτικού Βρεφονηπιακού Σταθμού θ. Ζωγιο- 
πούλου Δήμου Βέροιας, χαρακτηρίζεται ως τμήμα και αποτελείται από: 
α) Διοικητική υπηρεσία, 
β) Υγειονομική υπηρεσία. 

Άρθρο II. 

Η οργανική σύνθεση, διαβάθμιση και κατάταξη των θέσεων του τα¬ 
κτικού προσωπικού του Δημοτ. Βρεφ. Σταθμού Θ. Ζωγιοπούλου, ορίζο¬ 
νται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Κατηγορία ΤΕ 

α) Κλάδος ΤΕ16 - Νηπιαγωγών 

α) Μία (1) θέση με ενιαίους βαθμούς Γ-Α. 

Τυπικό προσόν διορισμού στον εισαγωγικό βαθμό του ανωτέρω κλά¬ 
δου ορίζεται, πτυχίο βρεφονηπιοκομίας ΤΕΙ της ημεδαπής ή ισότιμων 
σχολών της ημεδαπής ή αλλοδαπής ή πτυχίο ανώτερης σχολής δημό¬ 
σιας νηπιαγωγών. 

β) Κλάδος ΤΕ9 - Βρεφονηπιοκόμων 

Τρεις (3) θέσεις βρεφονηπιοκόμων ενιαίων βαθμών Γ-Α. 

Τυπικό προσόν διορισμού στον εισαγωγικό βαθμό ορίζεται πτυχίοι ή 
δίπλωμα βρεφονηπιοκόμου ΤΕΙ της ημεδαπής ή ισότιμων σχολών της 
ημεδαπής ή αλλοδαπής. 

2. Κατηγορία ΔΕΙ - Διοικητικών 

Μία θέση (1) με ενιαίους βαθμούς Γ-Α. 

Τυπικό προσόν διορισμού στον εισαγωγικό βαθμό του παραπάνω 
κλάδου ορίζεται το απολυτήριο λυκείου ή εξαταξίου γυμνασίου ή άλλου 
ισοτίμου σχολείου και με την επιφύλαξη του άρθρου 17 παρ. 13 του Ν. 
1586/86. 

3. Κατηγορία ΥΕ 

α) Κλάδος ΥΕ14 - Βοηθητικού προσωπικού 
Δύο (2) θέσεις (Μαγείρισσας, Τραπεζοκόμου - λαντζέρισας) ενιαίων 
βαθμών Δ’ Γ'. 

Τυπικό προσόν διορισμού στον εισαγωγικό βαθμό ορίζεται απολυτή¬ 
ριος τίτλος υποχρεωτικής εκπαίδευσης (δηλ. απολυτήριο τριταξίου γυ¬ 
μνασίου ή για υποψήφιους που έχουν αποφοιτήσει μέχρι και το 1980, 
απολυτήριο δημοτικού σχολείου) ή απολυτήριος τίτλος κατώτερης τε¬ 
χνικής σχολής ν.δ. 580/70. 

β) Κλάδος ΥΕ16 - Προσωπικού καθ/τος. 

Μία (1) θέση (καθαρίστριας) ενιαίων βαθμών Δ-Γ. 

Τυπικό προσόν διορισμού στον εισαγωγικό Δ' ορίζεται απολυτήριος 
τίτλος υποχρεωτικής εκπαίδευσης (δηλ. απολυτήριος τίτλος τριταξίου 
γυμνασίου ή για υποψήφιους που έχουν αποφοιτήσει μέχρι το 1980, 
απολυτήριο δημοτικού σχολείου) ή απολυτήριος τίτλος κατωτέρας σχο¬ 
λής ν.δ. 580/70). 

Β. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 
Ειδικές θέσεις 

Μία (1) θέση ιατρού ειδικότητος παιδιάτρου. 

Η πρόσληψη του παραπάνω θα γίνεται με σύμβαση μίσθωσης έργου. 
Γ. Η πλήρωση των οργανικών θέσεων θα γίνεται με την κένωση των 
αντίστοιχων προσωποπαγών θέσεων. 

Άρθρο III. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις μεταβολές της υπηρεσια¬ 
κής κατάστασης, τις ηθικές αμοιβές, τα πειθαρχικά αδικήματα, τις ποι¬ 
νές, τη λύση της υπαλληλικής σχέσης, την ιατροφαρμακευτική και νοσο¬ 
κομειακή περίθαλψη των υπαλλήλων που υπάγονται από τις διατάξεις 
του Ν. 1188/81 καθώς και από τις διατάξεις που ισχύουν ή θα ισχύουν 
κάθε φορά. 


Άρθρο IV. 

Προσωποπαγείς θέσεις κοινής απόφασης ΔΙΠΙΔ/Φ42/24/11440/ 
31.12.86 (ΦΕΚ 921/86 τεύχος Β’). 

α) Μία (1) θέση κλάδου ΤΕ16 - Νηπιαγωγών, 
ενιαίων βαθμών Α-Γ 

β) Τρεις (3) θέσεις κλάδου ΤΕ9 - Βρεφονηπιοκόμων 
ενιαίων βαθμών Γ-Α 

γ) Δύο (2) θέσεις κλάδου ΥΕ14 - Βοηθητικού προσωπικού 
ενιαίων βαθμών Δ-Γ. 

δ) Μία (1) θέση κλάδου ΥΕ16 - Προσ/κού Καθ/τος 
ενιαίων βαθμών Δ-Γ. 

Οι παραπάνω θέσεις καταργούνται αυτοδίκαια όταν κενωθούν με 
οποιονδήποτε τρόπο (αριθ. ΔΙΠΙΔ/Φ42/24/11440/31.12.86 κοινή 
απόφαση των Υπουργών Προεδρίας της Κυβέρνησης, Εσωτερικών και 
Οικονομικών ΦΕΚ τεύχος 921/31.12.86). 

Άρθρο V. 

Οι αρμοδιότητες και τα καθήκοντα των υπηρεσιών ορίζονται ενδει¬ 
κτικά, ώς εξής: 

Διοικητικού υπηρεσία 

1. Τηρεί το Μητρώο των νηπίων. 

2. Διεξάγει τη διαχειριστική υπηρεσία του Σταθμού όπως αυτή δια¬ 
γράφεται από τυς νόμους που ισχύουν για τους Δήμους. 

3. Διεξάγει την (αλληλογραφία του Σταθμού, τηρεί το πρωτόκολλο, 
τη σφραγίδα και το αρχείο του Σταθμού. 

4. Προμηθεύεται και παραδίδει έγκαιρα στη μαγείρισσα τα τρόφιμα 
που είναι απαραίτητα για την παρασκευή του συσσιτίου, μεριμνά για τον 
κανονικό εφοδιασμό του Σταθμού από τα αναγκαία είδη και είναι υπεύ¬ 
θυνη και υπόλογη για τη διαχείριση αυτών. 

5. Ευθύνεται για τη φύλαξη και καλή συντήρηση όλων των υλικών 
του Σταθμού. 

6. Μεριμνά για την υγιεινή κατάσταση του Σταθμού και των νηπίων 
σύμφωνα με τις οδηγίες του εκτελούντος την υγειονομική υπηρεσία για¬ 
τρού. 

7. Εποπτεύει για την καθαριότητα και την καλή λειτουργία του 
Σταθμού και την έγκαιρη παρασκευή του συσσιτίου. 

8. Τηρεί το βιβλίο παρουσίας προσωπικού. 

9. Τηρεί τα πρακτικά συνεδριάσεων του Δ.Σ., μεριμνά για την υπο- . 

βολή των αποφάσεων των παραπάνω οργάνων στο Δήμο ή στη Νομαρ¬ 
χία, δακτυλογραφεί όλα τα έγγραφα του Ιδρύματος. ____— 

10. Βεβαιώνει τα έσοδα του Ιδρύματος. 

11. Εκδίδει τα χρηματικά εντάλματα. 

12. Συγκεντρώνει τα παραστατικά στοιχεία των δαπανών, τη διαχεί¬ 
ριση και παρακολούθηση αυτών μέσα στα εγκεκριμένα όρια των πιστώ¬ 
σεων. 

13. Συντάσσει σε σχέδιο τον προϋπολογισμό και απολογισμό του 
Ιδρύματος. 

14. Τηρεί όλα τα διοικητικά και λογιστικά βιβλία του Ιδρύματος. 

15. Διενεργεί την πληρωμή του προσωπικού του ιδρύματος. 
Υγειονομική υπηρεσία 

Νηπιαγωγών - Βρεφονηπιοκόμων 

1. Απασχολούν τα νήπια σύμφωνα με το ημερήσιο πρόγραμμα λει¬ 
τουργίας του Σταθμού και φροντίζουν για την ύλη διδασκαλίας. 

2. Συμμετέχουν στη διανομή του συσσιτίου και βοηθούν τα νήπια στο 
γεύμα. 

3. Φροντίζουν για την καθαριότητα των χώρων διδασκαλίας (συμμά¬ 
ζεμα παιχνιδιών, στρώσιμο κρεβατιών). 

4. Σε περίπτωση που δεν έχει προσληφθεί διοικητικός υπάλληλος, 
διεξάγει κάθε διοικητική και διαχειριστική εργασία του σταθμού. 

Βοηθητικό προσωπικό: 

Μαγείρισσα: 

1. Παραλαμβάνει από τη διεύθυνση την καθημερινή αναλογία ποσό¬ 
τητας τροφίμων (επί ζυγίω) για την παρασκευή του συσσιτίου και υπο¬ 
γράφει το δελτίο παραλαβής αυτών. 

2. Είναι υπεύθυνη για την καλή και έγκαιρη παρασκευή του συσσι¬ 
τίου. 

Κύριο καθήκον αυτής είναι η επιμελημένη παρασκευή του συσσιτίου 
κατά τρόπο υγιεινό και που να ανταποκρίνεται στις επιθυμίες και προτι¬ 
μήσεις των παιδιών. 

3. Κάνει τη διανομή φαγητού. 

4. Είναι αποκλειστικά υπόλογη για τα μαγειρικά σκεύη και είδη 
εστίασης και οφείλει να μεριμνά για την συντήρηση και καθαριότητα αυ¬ 
τών και ευθύνεται για την απώλεια και καταστροφή των. 

5. Σ’ όλες τις παραπάνω εργασίες θα βοηθιέται από το βοηθητικό 
προσωπικό: 

α) το βοηθητικό προσωπικό εκτελεί όλες τις εργασίες που του ανατί¬ 
θεται από τη διευθύνουσα σύμφωνα με τις οδηγίες αυτής και είναι υπεύ¬ 
θυνο για το υλικό που χειρίζεται για την απώλεια του και καταστροφή. 

β) σε περίπτωση κωλύματος ή ασθένειας της μαγείρισσας αναπλη¬ 
ρώνεται από μία των υπαλλήλων του βοηθητικού προσωπικού και ασκεί 
τα καθήκοντα της μέχρι της πρόσληψης άλλης υπαλλήλου για την ανα- 
πλήρωση της μαγείρισσας. 

Προσωπικό καθαριότητας 
Καθαρίστρια: 

Η καθαρίστρια εκτελεί όλες τις βοηθητικές εργασίες του Σταθμού 
σύμφωνα με τις οδηγίες της προϊστάμενης. 

Άρθρο VI. _ __ 

1. Η επιλογή προϊσταμένης γίνεται από το υπηρεσιακό συμβούλιο 
και τοποθετείται με απόφαση του Προέδρου του Δ.Σ. και για χρονικό 
διάστημα που ορίζεται απ’ αυτόν. 

2. Η επιλογή προϊσταμένης θα γίνεται από υπαλλήλους του Κλάδου 
ΤΕ16-Νηπιαγωγών. 

3. Την προϊστάμενη όταν απουσιάζει ή κωλύεται αναπληρώνει στα 
καθήκοντά της η υπάλληλος του Κλάδου ΤΕ9-Βρεφονηπιοκόμων που 
ορίζεται από το αρμόδιο, για ορισμό προϊσταμένου, οργάνου. 

Η απόφαση αυτή να δημοσιευθεί στην Εφημερίδα της Κυβερνήσεο>ς. 

Βέροια, 15 Ιουνίου 1990 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ 

-- ♦ - 

Αριθ. Ε. 6959 (8) 

Τροποποίηση και προσαρμογή του Οργανισμού Εσωτερικής Υπηρεσίας 
(ΟΕΥ) της Κοινότητας Ρυζίων Ν. Κιλκίς στις διατάξεις του Ν. 
1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 153 του ΔΚΚ (ΠΔ 76/85). 

2. Τις διατάξεις του Ν 1586/86 και ΠΔ 37α/87 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14Ν 1586/86. 

4. Την 17/1990 απόφαση του Κοινοτικού Συμβουλίου Ρυζίων που 
αφορά την τροποποίηση κάι προσαρμογή του Οργανισμού Εσωτερικής 
Υπηρεσίας της Κοινότητας στις διατάξεις του Ν. 1586/86 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 17/1990 απόφαση του Κοιν/κού Συμβουλίου Ρυ¬ 
ζίων που αφορά την τροποποίηση και προσαρμογή του Οργανισμού 
Εσωτερικής Υπηρεσίας της Κοινο/τας Ρυζίων στις διατάξεις του Ν. 
1586/86 όπως αναλυτικά ορίζεται σ’ αυτή ώστε η διάρθρωση και η 
διαβάθμιση των Υπηρεσιών της Κοιν/τας να έχει ως εξής: 

1. Διοικητικό Προσωπικό 
Κατηγορία ΔΕ 
Κλάδος ΔΕΙ 

Μία (1) θέση με βαθμούς Γ - Α 

2. Κατηγορία ΥΕ Κλητήρων - θυρωρών - Γεν. Καθηκόντων 
Κλάδος ΥΕ1 

Μία (1) θέση κλητήρα με βαθμούς Δ - Γ 
Η θέση αυτή καταργείται όταν κενωθεί με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 22 Ιουνίου 1990 
Με εντολή Νομάρχη 

Ο Δ/νων Προϊστάμενος 
,. ΓΕΩΡΓΙΟΣ ΣΩΤΗΡΟΠΟΥΛΟΣ 


Αριθ, Ε. 6960 (9) 

Προσαρμογή του Οργανισμού Εσωτερικής Υπηρεσίας (ΟΕΥ) της Κοι¬ 
νότητας Αναβρυτού στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 


Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 153 του ΔΚΚ (ΠΔ 76/85). 

2. Τις διατάξεις του Ν 1586/86 και ΠΔ 37α/87 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14Ν 1586/86. 

4. Την 7/1990 απόφαση του Κοινοτικού Συμβουλίου Αναβρυτού 
που αφορά την τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας στις διατάξεις του Ν. 1586/86 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 7/1990 απόφαση του Κοιν/κού Συμβουλίου Ανα¬ 
βρυτού που αφορά την τροποποίηση και προσαρμογή του Οργανισμού 
Εσωτερικής Υπηρεσίας της Κοιν/τας Αναβρυτού στις διατάξεις του Ν. 
1586/86 όπως αναλυτικά ορίζεται σ’ αυτή ώστε η διάρθρωση και η 
διαβάθμιση των Υπηρεσιών της Κοιν/τας να έχει ως εξής: 

1. Διοικητικό Προσωπικό 

Κατηγορία ΔΕ 

Κλάδος ΔΕΙ 

Μία (1) θέση με βαθμούς Γ - Α 

2. Προσωπικό με σχέση εργασίας Ιδιωτικού Δικαίου 

Μία (1) θέση υδρονομέα με σχέση εργασίας ιδ. δικαίου αορίστου χρό¬ 
νου μερικής απασχόλησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 22 Ιουνίου 1990 

Με εντολή Νομάρχη 
Ο Δ/νων Προϊστάμενος 
ΓΕΩΡΓΙΟΣ ΣΩΤΗΡΟΠΟΥΛΟΣ 

-+- 

( 10 ) 

Υπαγωγή του προσωπικού της Κοινότητας Γουλών στις διατάξεις του 
Α' μέρους του Ν. 1188/81. 


Ο ΝΟΜΑΡΧΗΣ ΚΟΖΑΝΗΣ 

Με την ε. 9087/90 απόφαση του Νομάρχη Κοζάνης, που εκδόθηκε 
ύστερα από γνώμη του Κοινοτικού Συμβουλίου Γουλών και σύμφωνη 
γνωμοδότηση του υπηρεσιακού Συμβουλίου του άρθρου 14 παρ. 9 του 
Ν. 1586/86 υπάγεται το τακτικό προσωπικό της Κοινότητας Γουλών 
στις διατάξεις του Α' μέρους του Ν. 1188/81. 

Κοζάνη 22 Ιουνίου 1990 

Με εντολή Νομάρχη 
Ο Προϊστάμενος Δ/νσης 
ΓΕΩΡΓΙΟΣ ΔΟΥΔΑΛΗΣ 

- ♦- 

Αριθ. ΕΣ 5271 (11) 

Σύσταση Νομικού Προσώπου στην Κοινότητα Καναλλακίου Ν. Πρέβε¬ 
ζας με την επωνυμία «1η Σχολική Επιτροπή Γυμνασίου και Λυκείου 
Καναλλακίου». 


Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος, Χωροταξίας και Δημο¬ 
σίων Έργων, που δημοσιεύτηκε στο ΦΕΚ 238/Β/5.4.1989. 

3. Την αριθ. 2/90 απόφαση του Κοινοτικού Συμβουλίου Καναλλα¬ 
κίου που αφορά τη σύσταση στην Κοινότητα Καναλλακίου νομικού προ¬ 
σώπου με την επωνυμία «1η Σχολική Επιτροπή Γυμνασίου και Λυκείου 
Καναλλακίου», αποφασίζουμε: 

Συστήνουμε στην Κοινότητα Καναλλακίου του Νομού Πρέβεζας ίδιο 
Νομικό Πρόσωπο με την επωνυμία «1η Σχολική Επιτροπή Γυμνασίου 

και Λυκείου Καναλλακίου». 

2. Σκοπός του Νομικού Προσώπου είναι: ' 

- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων κλπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 

σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. | 

3. Το Νομικό Πρόσωπο διοικείται από 5μελές Διοικητικό Συμβούλιο 

απστελούμενο από: [ 

α. Εκάστοτε αντιπρόεδρο της Κοινότητας ως Προέδρο. 
β. Εκάστοτε Δ/ντή του Γυμνασίου, 
γ. Τον εκάστοτε Δ/ντή του Λυκείου. 

6. Έναν (1) του Συλλόγου γονέων και κηδεμόνων Γυμνασίου και 
ε. Έναν (1) εκπρόσωπο του συλλόγου γονέων και κηδεμόνων Λυ¬ 
κείου. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της κοινότητας 
β. Ετήσια επιχορήγηση του Κράτους 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών 

ε. Πρόσοδοι από την περιουσία του. 

7. Το νομικό πρόσωπο εκπροσωπείται στα δικαστήρια και κάθε δη¬ 
μόσια αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 12 Ιουνίου 1990 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

-♦- 

Αριθ, ΕΣ 5271 (12) 

Σύσταση Νομικού Προσώπου στην Κοινότητα Καναλλακίου Ν. Πρέβε¬ 
ζας με την επωνυμία «4η Σχολική Επιτροπή Β' Δημ. Σχολείου Κα¬ 
ναλλακίου». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος, Χωροταξίας και Δημο¬ 
σίων Έργων, που δημοσιεύτηκε στο ΦΕΚ 238/Β/5.4.1989. 

3. Την αριθ. 2/90 απόφαση του Κοινοτικού Συμβουλίου Καναλλα¬ 
κίου που αφορά τη σύσταση στην Κοινότητα Καναλλακίου νομικού προ¬ 
σώπου με την επωνυμία «4η Σχολική Επιτροπή Β’ Δημ. Σχολείου Κα¬ 
ναλλακίου», αποφασίζουμε: 

Συστήνουμε στην Κοινότητα Καναλλακίου του Νομού Πρέβεζας ίδιο 
Νομικό Πρόσωπο με την επωνυμία «4η Σχολική Επιτροπή Β' Δημ. 
Σχολείου Καναλλακίου». 

2. Σκοπός του Νομικού Προσώπου είναι: 


- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων κλπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α. Εκάστοτε αντιπρόεδρο της Κοινότητας ως Προέδρο. 
β. Δύο Κοινοτικούς συμβούλους, 
γ. Τον εκάστοτε Δ/ντή του Β’ Δημ. Σχολείου και 
δ. Έναν (1) εκπρόσωπο Συλλόγου γονέων και κηδεμόνων και σε πε¬ 
ρίπτωση που δεν υπάρχει σύλλογος έναν (1) γονέα μαθητή, οριζόμενο 
από το Κοινοτικό Συμβούλιο. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της κοινότητας 
β. Ετήσια επιχορήγηση του Κράτους 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών 

ε. Πρόσοδοι από την περιουσία του. 

7. Το νομικό πρόσωπο εκπροσωπείται στα δικαστήρια και κάθε δη¬ 
μόσια αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 12 Ιουνίου 1990 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

- *- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην αριθ. Β3/1571/90 Υπουργική Απόφαση που δημοσιεύθηκε 
στο ΦΕΚ 310/τ. Β' στη σελίδα 4713, σ’ ότι αφορά τό αρ. 55 σύγ¬ 
γραμμα προστίθεται: «ακ. έτος 1988 - 89». 

Στην αριθ. Β3 5886/89 Υπουργική Απόφαση που δημοσιεύθηκε στο 
ΦΕΚ 880/τ. Β’/1990 στη σελίδα 8449, σ’ ότι αφορά το σύγγραμμα 
«Ποιητική Ανθολογία» του Λίνου Πολίτη των εκδόσεων «ΔΩΔΩΝΗ» 
προστίθεται στη στήλη «Τμήμα που διανέμεται» «ο τόμος Α, Β, Γ, Δ της 
ποιητικής Ανθολογίας του Λ. Πολίτη διανέμεται και στο τμήμα Φιλολο¬ 
γίας του Παν. Ιωαννίνων». 

Στην ίδια υπ. απόφαση στην αυτή σελίδα σ’ ότι αφορά το σύγγραμμα 
του Γ. Γαλίτη «Ιστορία εποχής της Καινής Διαθήκης» προστίθεται στη 
στήλη «τιμή» και το ακ. έτος «1989-90». 

Στη Β3/2278/90 που δημοσιεύτηκε στο ΦΕΚ 357/τ. Β/90, στη 
σελίδα 5149 προστίθεται πριν το αρ. 15 σύγγραμμα του Γ. Φαράντου 
«Φιλοσοφία Νο 1» ο τίτλος του εκδότη «ΤΕΛΕΘΡΙΟΝ, Σ.Κ. ΠΙΠΕΡΗΣ 
και Σία ΕΕ». 

(Από το ΥΠΕΠΘ) 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30 Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Π Κωδικός αριθ. κατάθεσης στο Δημόσιο Ταμείο 2531 Κωδικός < 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

δ; . 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

«) 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόοιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














